ΓΡΑΠΤΗ ΕΡΩΤΗΣΗ P-3036/01

υποβολή: Franz Turchi (UEN) προς το Συμβούλιο

(25 Οκτωβρίου 2001)

Θέμα: Δολοφονία του αφγανού στρατιωτικού διοικητού Ahmad Shah Massoud

Λαμβάνονταςπόψη ότι η δολοφονία του στρατιωτικού διοικητού της αφγανικής αντίστασης Ahmad Shah Massoud διεπράχθη από δύο δολοφόνους καμικάζι διαπιστευμένους ως δημοσιογράφους ενόςποτιθέμενου αραβικού τηλεοπτικού σταθμού ANI-TV (Arabic News International) που παρουσιάσθηκε ως προερχόμενος από το Islamic Observation Center με έδρα το Λονδίνο·

οι δύο δήθεν δημοσιογράφοι είχαν στην κατοχή τους δύο γνήσια διαβατήρια της ΕΕ που είχαν εκδοθεί στο Βέλγιο, το πρώτο με αριθμό ΕΒ 616967 εκδοθέν στο Dilbeek στο όνομα του Karim Touzani, γεννηθέντος στην Oujda (Μαρόκο) στις 12-09-1963 και το δεύτερο με αριθμό ΕΒ 880773 εκδοθέν στις Ixelles στο όνομα του Kacem Bakkali, γεννηθέντος στην Ταγγέρη (Μαρόκο) στις 22-10-1973·

αμφότερα τα διαβατήρια προκύπτει ότι είχαν κλαπεί από τα προξενικά γραφεία του Βελγίου στο Στρασβούργο (Γαλλία) και στη Χάγη (Ολλανδία)·

η διαπιστευτήριος επιστολή που είχαν στην κατοχή τους οι δύο καμικάζι είχε τον τίτλο και τη σφραγίδα του Islamic Observation Center, ο διευθυντής του οποίου είναι ο Yasser Al Siri, ένας χαρισματικός ηγέτης της αιγυπτιακής Jihad, καταδικασμένος σε θάνατο στη χώρα του για συμμετοχή στη δολοφονική απόπειρα κατά του Αντιπροέδρου της Κυβέρνησης το 1993, καθώς και γιαποψίες ότι διοργάνωσε την απόπειρα στο Λούξορ το 1997 που στοίχισε τη ζωή σε 58 τουρίστες· ο Yasser Al Siri που ζήτησε από το Ηνωμένο Βασίλειο το καθεστώς του πολιτικού πρόσφυγα, ασκεί τις δραστηριότητές του από ένα βιβλιοπωλείο της λονδρέζικης συνοικίας του Edgware Road δεδομένου ότι το κέντρο του δεν διαθέτει ούτε έδρα ούτε γραφεία, χρησιμοποιεί όμως στην εντέλεια τις νέες τεχνολογίες για τις ενέργειες κατήχησης και κυβερνοπροπαγάνδας στην ηλεκτρονική διεύθυνση http://www.Ummah.org·

Ερωτάται το Συμβούλιο και ιδιαίτερα οι βελγικές αρχές, ποιά περαιτέρω μέτρα ασφαλείας προτίθενται να αναλάβουνπό το πρίσμα των όσων συνέβησαν και της μεταβληθείσας διεθνούς κατάστασης·

Μπορούν το Συμβούλιο και ιδιαίτερα οι αρχές του Ηνωμένου Βασιλείου να αναφέρουν εάν παραχώρησαν το καθεστώς του πολιτικού πρόσφυγα στον Yasser Al Siri, δεν θεωρούν δε σκόπιμο και αναγκαίο, στο πλαίσιο της συνεργασίας για την καταπολέμηση της τρομοκρατίας, έναν μεγαλύτερο και λεπτομερέστερο έλεγχο των δραστηριοτήτων οποιασδήποτε ένωσης, κοσμικού ή θρησκευτικού χαρακτήρα, που χρησιμοποιεί μορφές κατήχησης και προσηλυτισμού με τελικό στόχο την επιδίωξη τρομοκρατικών δραστηριοτήτων·

Απάντηση

(12 Φεβρουαρίου 2002)

Μετά από τα γεγονότα της 11ης Σεπτεμβρίου 2001, το Συμβούλιο ενέκρινε σχέδιο δράσης στο οποίο προβλέπονται 67 μέτρα. Όσον αφορά τα μέτρα ασφαλείας πρέπει να αναφερθούν η ενίσχυση της συνεργασίας μεταξύ των αρχηγών των αντιτρομοκρατικών μονάδων, η ενίσχυση της συνεργασίας μεταξύ των αντιτρομοκρατικών δικαστικών, η εφαρμογή σχεδίων έγκαιρης προειδοποίησης και η ενίσχυση των ελέγχων στα εξωτερικά σύνορα.

Ιδιαίτερο ενδιαφέρον έχει η πρόσκληση που απηύθυνε στην Επιτροπή να δημιουργήσει δίκτυο ανταλλαγής πληροφοριών όσον αφορά τις εκδιδόμενες θεωρήσεις διαβατηρίων και να βελτιώσει την τροφοδότηση σε καταχωρήσεις του συστήματος πληροφοριών Σένγκεν.

Κατά προτεραιότητα δίνεται προσοχή στον εντοπισμό των τρομοκρατών που βρίσκονται στην Ευρώπη, καθώς και των οργανώσεων που τουςποστηρίζουν, προκειμένου να καταρτιστεί κοινός κατάλογος των τρομοκρατικών οργανώσεων. Τα μέτρα,πό την εποπτεία του Συμβουλίου, βρίσκονται στο στάδιο εφαρμογής τους.